На основу члана 19. Закона о јавном информисању и медијима („Службени гласник РС”, брoj 83/14, 58/15 и 12/16 – аутентично тумачење и 92/23), члана 5. Правилника о суфинансирању пројеката за остваривање јавног интереса у области јавног информисања („Службени гласник РС“ број: 6/24) и Одлуке о буџету града Вршца за 2024. годину („Службени лист града Вршца ”, број 13/23), Градско веће града Вршца, расписује

## К О Н К У Р Сза суфинансирање проjеката производње медијских садржаја из области jавног информисања на територији града Вршца у 2024. години

**I НАМЕНА СРЕДСТАВА И ИЗНОС**

Конкурс се расписује ради пружања финансијске подршке производње медијских садржаја о темама од локалног и регионалног значаја који доприносе остваривању јавног интереса у области јавног информисања грађана на територији града Вршца, дефинисаног чланом 15. Закона о јавном информисању и медијима и објављује се на веб-сајту града Вршца.

Средства опредељења Одлуком о расписивању конкурса за суфинансирање пројеката производње медијских садржаја из области jавног информисања на територији града Вршца у 2024. години, износе 2.200.000,00 динара.

Најмањи износ средстава који се може одобрити по пројекту износи 50.000,00 динара, а највећи износ средстава по пројекту је 1.100.000,00 динара.

Учесник конкурса за производњу медијских садржаја за штампане медије и новинске агенције, у складу са правилима и условима за доделу помоћи мале вредности*(de minimis помоћи),* може поднети захтев за суфинансирање пројекта у износу који не прелази 80% оправданих трошкова предложеног пројекта, а највише до износа утврђеног конкурсом.

Учесник конкурса за производњу медијских садржаја од локалног значаја за радио и интернет медије, у складу са условима и критеријумима усклађености државне помоћи у области јавног информисања, може поднети захтев за суфинансирање пројекта у износу који не прелази 80% оправданих трошкова предложеног пројекта, а највише до износа утврђеног конкурсом.

Учесник конкурса за производњу медијских садржаја за телевизије од локалног значаја, у складу са условима и критеријумима усклађености државне помоћи у области јавног информисања, може поднети захтев за суфинансирање пројеката у износу који не прелази 50% оправданих трошкова производње медијских садржаја, а највише до износа утврђеног конкурсом.

Изузетно, у складу са условима и критеријумима за доделу државне помоћи у области јавног информисања, у складу са чланом 18. став 1. Закона, учесник конкурса за производњу медијских садржаја за телевизије може поднети захтев за суфинансирање пројеката у износу који не прелази 80% оправданих трошкова, уколико се конкурс расписује за пројекте производње медијских садржаја чија комерцијална експлоатација није предвиђена, и то за:

1) производњу медијских садржаја намењених друштвено осетљивим групама, као што су деца и млади, жене, старе особе, социјално и здравствено угрожена лица, особе са инвалидитетом, припадници ЛГБТ заједнице, припадници етничких мањина и др.;

2) производњу медијских садржаја који су намењени очувању, изражавању културног идентитета како српског народа тако и националних мањина, водећи рачуна да националне мањине прате одређене програмске целине на свом матерњем језику и писму;

3) производњу медијских садржаја који промовишу и афирмишу теме из области науке, општег образовања укључујући и медијску писменост као део образовног система, здравственог образовања и образовања у вези са заштитом животне средине;

4) производњу медијских садржаја намењених информисању наших грађана у иностранству на српском језику, као и припадника српског народа који живи ван територије Републике Србије;

5) производњу медијских садржаја намењених представљању културног наслеђа и

уметничког стваралаштва у земљи и иностранству.

У складу са чланом 16. став 1. тачка 4. Законa о јавном информисању и медијима („Сл. гласник РС“, бр. 83/14, 58/15 и 12/16 – аутентично тумачење и 92/23, у даљем тексту: Закон), остваривање јавног интереса у области јавног информисања остварује се суфинансирањем пројеката. Корисник државне помоћи је у обавези да достави изјаву којом доказује да пројекат не може реализовати на други начин, без помоћи државе, односно субвенцијом, у складу са Законом.

Оправдани трошкови су трошкови који су настали у вези са израдом медијског садржаја, а нарочито:

1. процењени бруто трошкови зарада и накнада ангажованих лица на производњи медијских садржаја
2. трошкови закупа простора, опреме, локације и друге неопходне материјалне и нематеријалне имовине за потребе производње медијских садржаја;
3. трошак употребе сопствене имовине (амортизација);
4. трошкови увођења нових технологија са циљем унапређења услуге јавног информисања (дигитализација, прилагођавање медијских садржаја особама са инвалидитетом и др.);
5. трошкови истраживања малог опсега која имају за циљ боље разумевање навика коришћења медија, степен медијске писмености и положаја друштвено осетљивих група у медијима.

Оправданим трошковима, не сматрају се трошкови штампања, трошкови дистрибуције и трошкови промоције медијског садржаја.

Конкурс се расписује и средства се додељују за пројекте чија реализација може трајати до годину дана од дана доношења одлуке о додели средстава.

Приликом закључивања уговора са сваким корисником одређује се рок за реализацију пројекта, у складу са планом пројектних активности.

Средства додељена учесницима на конкурсу не смеју допринети повећању основних средстава корисника, односно проширењу постојећих делатности, нити обједињавању медија (медијској концентрацији) и оснивању и/или регистровању нових учесника на тржишту док се средства не смеју користити за друге намене, а нарочито производњу других медијских садржаја (преливање средстава).

**II ПРАВО УЧЕШЋА**

 На конкурсу може учествовати:

1. издавач чији је медиј уписан у Регистар медија у складу са законом, и који има одговарајуће овлашћење за пружање медијске услуге у складу са законом који уређује електронске медије, односно који је уписан у Регистар медијских услуга који води Регулаторно тело за електронске медије, када се ради о електронским медијима;
2. лице које се бави производњом медијских садржаја и које је уписано у Евиденцију произвођача медијских садржаја и које приложи доказ, не старији од 30 дана, да ће суфинансиран медијски садржај бити реализован путем медија који испуњава услове из тачке 1) овог става.

Право учешћа на конкурсу за производњу медијских садржаја у штампаном и дигиталном формату могу бити микро, мала и средња правна лица и предузетници.

Право учешћа на Конкурсу немају издавачи који се финансирају из јавних прихода за обављање делатности у области јавног информисања.

Право учешћа на Конкурсу немају лица која су у претходном периоду добила средства намењена пројектном суфинансирању, а нису у уговором предвиђеном року и у прописаној форми поднела наративни и финансијски извештај о реализацији пројекта, као и лица за која се утврди да су средства ненаменски трошилa.

Право учешћа на конкурсу немају лица која се налазе у поступку повраћаја или *de minimis* помоћи, као и лица која су била у тешкоћама у смислу прописа о контроли државне помоћи.

Право учешћа на конкурсу немају издавачи, односно лица која се баве производњом медијских садржаја са истим пројектом који је подржан на конкурсима Републике Србије, аутономне покрајине, односно јединице локалне самоуправе и за који је корисник органу доставио извештај о реализацији пројекта.

Право учешћа на конкурсу немају издавачи са медијем у коме нису објављени основни подаци о медију у облику импресума.

**III УСЛОВИ ЗА УЧЕШЋЕ НА КОНКУРСУ**

Учесник Конкурса може конкурисати само са jедним проjектом.

Издавач више медија има право учешћа на Конкурсу с једним пројектом за сваки медиј.

Пројекат у смислу Закона подразумева заокружену програмску целину или део целине (жанровска и временска) којом се доприноси остваривању јавног интереса предвиђеног чланом 15. Закона.

Средства се додељују за производњу новог медијског садржаја, у складу са планираним активностима наведеним у пројекту, у којем удео преузетог садржаја из других извора, односно архивских снимака не може бити већи од 20 процената, при чему садржаји из других извора и архивски снимци морају бити јасно означени.

Документарна грађа (видео и аудио записи и фотографије) која се користи за илустрацију у производњи новог медијског садржаја (документарног и другог програма) није обухваћена наведеним процентом из става 2. овог члана.

Пројекат у смислу Закона не подразумева праћење друштвених, економских, политичких, културних, спортских и других дешавања на дневном нивоу (вести, централна информативна емисија, јутарњи програм, преглед дана и сл.).

Учесник конкурса, који не располаже одговарајућим капацитетима, може ангажовати друго лице за производњу медијског садржаја чија вредност не прелази 20% од износа средстава који је орган доделио за реализацију пројекта.

Лице које је ангажовано за производњу дела медијског садржаја не може бити запослено код издавача нити повезано лице са издавачем у смислу закона којим се уређује правни положај привредних друштава и других облика организовања.

Право учешћа на Конкурсу немају предузетници који су прекинули обављање делатности.

**IV КРИТЕРИЈУМИ ЗА ОЦЕНУ ПРОЈЕКАТА**

Критеријуми на основу којих ће се оцењивати пројекти пријављени на конкурс су:

1) мера у којој су предложене пројектне активности подесне да остваре јавни интерес у области јавног информисања и

2) мера у којој се медиј путем кога ће бити реализован пројекат придржава професионалних и етичких стандарда.

На основу критеријума из става 1. тачка 1) овог члана, посебно се оцењује:

1) релевантност пројекта;

2) изводљивост пројекта;

3) праћење реализације пројекта;

4) капацитети предлагача пројекта;

5) доступност садржаја циљној групи;

6) буџет и оправданост трошкова.

На основу критеријума из става 1. тачка 2) овог члана сваки члан комисије оцењује:

1) да ли су медију путем којег ће бити реализован пројекат изречене мере од стране државних органа, Регулаторног тела за електронске медије или Савета за штампу, у последњих годину дана, због кршења професионалних и етичких стандарда;

2) тежину прекршаја и учесталост понављања.

Ближи критеријуми за оцењивање пројеката су:

1. да се пројекат бави информисањем о темама од локалног и регионалног значаја битним за информисање становништва на територији града Вршца;
2. мера у којој пројекат доприноси очувању српског националног и културног идентитета и jезика;
3. актуелност теме и доступност већем броју корисника;
4. мера у којој пројекат доприноси бољој информисаности особа са инвалидитетом и припадника националних мањина;
5. мера у којој предложени пројекат доприноси унапређењу положаjа и равноправности одређених друштвених група: малолетника, жена, старих, економски и сoцијално угрожених друштвених група, припадника ЛГБТ популације, итд.;
6. мера у којој пројекат доприноси унапређењу медијске писмености и родне равноправности.

**V РОКОВИ**

Пријаве на конкурс подносе се у року од 20 дана од дана обjављивања Конкурса на интернет страници града Вршца ([www.vrsac.rs](http://www.vrsac.rs). ) од 29.2.2024. године закључно са 20.3.2024. године.

Одлука о расподели средстава доноси се најкасније у року од 90 дана од дана закључења конкурса.

**VI ДОКУМЕНТАЦИЈA**

Учесник конкурса је **обавезан** да достави:

* + Попуњен и оверен пријавни Образац 1 за учешће на конкурсу, у **четири примерка**. Образац се преузима са сајта града Вршца [www.vrsac.rs](http://www.vrsac.rs);
	+ Образац 1 – пријава: попуњен предлог пројекта и
	+ Образац 1 – табела: попуњен буџет пројекта.
1. Бодовну листа за оцену пројекта производње медијских садржаја (Образац 4) **у четири примерка.**

**Подносиоци на бодовној листи попуњавају:**

Назив органа јавне власти:

Назив конкурса:

Подносилац пријаве:

**Обавезно спојити** **предлог пројекта, буџет пројекта и бодовну листу у једну целину** (сваки примерак мора бити посебна целина, без коричења)

1. Доказ (потврда) да ће медијски садржаj бити емитован/објављен у медију који је уписан у Регистар медија (обавезно само за лица која се баве производњом медијских садржаја, а нису издавачи медија), **у једном примерку**;
2. Примерак последњег издања новина у којима ће медијски садржај бити објављен (за штампане медије), **у једном примерку**;
3. Изјаву учесника (у слободној форми) да произведени садржај неће бити комерцијално експлоатисан (за пројекте чија комерцијална експлоатација није предвиђена) **у једном примерку**;
4. Изјаву учесника (у слободној форми) дапројекат не би могао бити реализован без доделе државне помоћи, односно да пројекат не би могао бити реализован другим инструментом државне помоћи осим субвенција, (за телевизију, радио и интернет медије), **у једном примерку**;
5. Изјаву учесника (у слободној форми) о укупном износу средстава која су му у текућој и претходне две календарске године додељена по основу помоћи мале вредности - de minimis помоћи (за штампане медије и новинске агенције), **у једном примерку**;
6. Изјаву учесника (у слободној форми) да се не налази у поступку повраћаја државне или de minimis помоћи и да није био у тешкоћама у смислу прописа о контроли државне помоћи,  **у једном примерку.**

**VII ПОЗИВ ЗА УЧЕШЋЕ У РАДУ КОМИСИЈЕ**

Оцену пројеката поднетих на Конкурс врши стручна комисија коју именује орган који је расписао конкурс.

Позивају се новинарска и медијска удружења да писаним путем предложе чланове стручне комисије.

Позивају се теоретичари, аналитичари и практичари из области медија заинтересовани за учешће у раду комисије, да писаним путем предложе своје чланство у комисији.

Предлог за члана комисије доставља се на Обрасцу за пријаву за члана комисије (Образац 3) који је објављен на сајту града Вршца ([www.vrsac.rs](http://www.vrsac.rs).).

Предложена лица не смеју бити у сукобу интереса нити обављати јавну функцију, у складу са правилима о борби против корупције.

Удружења и теоретичари, аналитичари и практичари из области медија предлоге за чланове стручне комисије могу послати, у року од 20 дана од дана објављивања Конкурса на веб-сајту града Вршца ([www.vrsac.rs](http://www.vrsac.rs).).

Пријаве се достављају на адресу: Градска управа Града Вршца, ул. Трг победе 1, 26300 Вршац, канцеларија бр.110, са назнаком: „Пријава за учешће у раду конкурсне комисије за **Конкурс за суфинансирање проjеката** **производње медијских садржаја у области јавног информисања у 2024. години.**

**VIII НАЧИН ПРИЈАВЉИВАЊА**

Конкурс и Образац за пријаву обjављују се [www.vrsac.rs](http://www.vrsac.rs) , где су видљиви и доступни све време трајања конкурса.

Пријаве пројеката слати на адресу: Градска управа Града Вршца, ул. Трг победе 1, 26300 Вршац, канцеларија бр.110, са назнаком: „За Конкурс за суфинансирање проjеката производње медијских садржаја из области jавног информисања на територији града Вршца, у 2024. години”.

Пријаве које не испуњавају услове за учешће на конкурсу, пријаве достављене након истека прописаног рока за достављање, као и пријаве на погрешном обрасцу, биће одбачене.

Решење о расподели средстава по расписаном конкурсу, биће обjављено на интернет страници града Вршца ([www.vrsac.rs](http://www.vrsac.rs).) и достављено свим учесницима конкурса у електронској форми.

Уговор ће се закључити само са лицем коме су додељена средства, а коме рачун у моменту закључења уговора није у блокади.

Додатне информациjе се могу добити радним данима од 11 до 13 часова на телефон: 013/800-555.

**IX ЗАШТИТА ПОДАТАКА О ЛИЧНОСТИ**

Сви подаци о личности који буду достављени Градској управи биће обрађивани искључиво у сврху учешћа у јавном позиву, а у складу са Законом о заштити података о личности.

Приступ личним подацима имаће само овлашћена лица Градске управе која су обавезана на чување поверљивости података о личности и неће их откривати трећој страни осим ако је то неопходно у сврху контроле поступка спровођења јавног позива или ревизије.

Градска управа чуваће податке о личности у року предвиђеним законом уз примену одговарајућих техничких, организационих и кадровских мера.

Лица чији се подаци обрађују имају право на приступ, исправку и брисање својих података, право на ограничење обраде својих података, права на приговор и право на притужбу Поверенику за информације од јавног значаја и заштиту података о личности.

За учешће на јавном позиву, Ваша је законска обавеза да нам дате Ваше личне податке, тачне и потпуне. У супротном нећете моћи да остварите Ваше право учешћа.

.